text: 19-årig billist får beslaglagt bil
  23 august 2013 kl. 05.08
  Politiet standsede natten til fredag en 19-årig ung mand, der kørte bil uden kørekort. Nu er bilen beslaglagt med henblik på konfiskation.
  Det var langt fra første gang, den unge mand blev standset i bil uden kørekort. Fordi der er tale om gentagne overtrædelser, vil Politiet nu fratage ham muligheden for at køre rundt. Det var dog ikke den eneste forseelse, den unge mand gjorde sig skyldig
  - Mens vi beslaglægger bilen, begynder den unge mand at rode underligt i lommerne. Det hjælper vi ham så med og finder 40 gram hash, som den unge mand erkender, er med henblik på videresalg, siger Syd- og Sønderjyllands Politi til TV SYD.
  Den 19-årige billist blev standset klokken 02:03 ved Aabenraavej.
  